Skam

**Skam** () on norjalainen nuorille suunnattu draamasarja, joka kertoo Hartvig Nissenin koulua käyvien oslolaisten nuorten elämästä. Sarjassa käsiteltäviä teemoja ovat muun muassa ystävyys, bileet, uskonto, sydänsurut, homoseksuaalisuus, seksi sekä päihteet.

*Skamista* on julkaistu neljä tuotantokautta, joissa jokaisessa keskitytään eri päähenkilöön. Neljäs ja samalla sarjan viimeinen tuotantokausi alkoi Norjassa 14. huhtikuuta 2017.

Suomessa Yle Areenassa sarjan kaksi ensimmäistä tuotantokautta julkaistiin 16. joulukuuta 2016 ja kolmas 20. tammikuuta 2017. Neljännen tuotantokauden jaksot julkaistiin Areenassa päivä alkuperäisen julkaisun jälkeen. Sarja on ollut Suomessa erittäin suosittu; sarjan jaksoja oli  huhtikuussa 2017 käynnistetty yli 6 miljoonaa kertaa. Yhdysvalloissa *Skamista* on tehty oma versio nimellä *[[Skam Austin]]*.

Ranskassa julkaistiin Skamista oma versio vuonna 2018. Italia, Saksa, Belgia, Espanja ja Alankomaat ovat myös tehneet omat versiot sarjasta.

## Tuotanto
*Skamin* käsikirjoittaja-ohjaaja Julie Andem oli tehnyt NRK:lle aiemmin kolme esiteini-ikäisille suunnattua sarjaa, joiden myötä Andem päätyi myös tekemään *Skamia*. NRK halusi Andemilta sarjan 14–18-vuotiaille. Sarjaa varten tehtiin taustatutkimuksia norjalaisnuorten tarpeista ja kiinnostuksenkohteista usean kuukauden ajan. Sarjaa varten koekuvattiin 1&nbsp;200 nuorta, joiden joukosta sarjan näyttelijät valittiin.

Sarjaa tuottaa NRK P3, ja sitä esitetään sen verkkosivuilla, joilla julkaistaan tuotantokauden ajan päivittäin uutta sisältöä, kuten videopätkiä ja sarjan hahmojen toisilleen lähettämiä viestejä. Näistä videopätkistä koostettu jakso tulee nähtäville perjantaisin. Sarjan keskeisimmillä hahmoilla on myös omat Facebook- ja Instagram-tilit.

Ensimmäinen videopätkä julkaistiin 22. syyskuuta 2015, ja ensimmäinen kokonainen jakso nähtiin perjantaina 25. syyskuuta 2015. Keskimäärin jokainen jakso saa Norjassa 192&nbsp;000 katsojaa. Sarjan ensimmäinen jakso on yksi NRK:n kaikkien aikojen katsotuimmista sisällöistä.

Sarjan kolmen ensimmäisen tuotantokauden tuotantobudjetti oli yhteensä kymmenen miljoonaa Norjan kruunua (1,1 miljoonaa euroa).

## Rooleissa
}
| colspan="1" 
|-
! scope="row" style="text-align:left" | Magnus Fossbakken
! scope="row" style="text-align:left" | David Alexander Sjøholt
| colspan="1" 
| colspan="1" 
| colspan="2" 
|-
! scope="row" style="text-align:left" | Linn Larsen Hansen
! scope="row" style="text-align:left" | Rakel Øfsti Nesje
| colspan="1" 
| colspan="2" 
| colspan="1" 
|-
! scope="row" style="text-align:left" | Eskild Tryggvasson
! scope="row" style="text-align:left" | Carl Martin Eggesbø
| colspan="1" 
| colspan="2" 
| colspan="1" 
|-
! scope="row" style="text-align:left" | Even Bech Næsheim
! scope="row" style="text-align:left" | Henrik Holm
| colspan="2" 
| colspan="2" 
|-
! scope="row" style="text-align:left" | Mahdi Disi
! scope="row" style="text-align:left" | Sacha Kleber Nyiligira
| colspan="2" 
| colspan="1" 
| colspan="1" 
|-
! scope="row" style="text-align:left" | Emma W. Larzen
! scope="row" style="text-align:left" | Ruby Dagnall
| colspan="2" 
| colspan="1" 
| colspan="1" 
|-
! scope="row" style="text-align:left" | Mikael Øverlie Boukhal
! scope="row" style="text-align:left" | Yousef Hjelde
| colspan="2" 
| colspan="1" 
| colspan="1" 
|-
! scope="row" style="text-align:left" | Yousef Acar
! scope="row" style="text-align:left" | Cengiz Al
| colspan="3" 
| colspan="1" 
|-
! scope="row" style="text-align:left" | Elias Bakkoush 
! scope="row" style="text-align:left" | Simo El
| colspan="3" 
| colspan="1" 
|-
! scope="row" style="text-align:left" | Adam Malik 
! scope="row" style="text-align:left" | Adam Ezzari
| colspan="3" 
| colspan="1" 
|-
! scope="row" style="text-align:left" | Mutasim ”Mutta” Tatouti 
! scope="row" style="text-align:left" | Mutasim Billah
| colspan="3" 
| colspan="1" 
|-
|}

Toisella tuotantokaudella sarjassa vierailee laulaja Astrid Smeplass ja Norjan kruununprinsessa Mette-Maritin poika Marius Borg Høiby.

### Huomautukset

## Tuotantokaudet

### Ensimmäinen tuotantokausi
Ensimmäinen tuotantokausi kertoo Eva Mohnista ja hänen elämästään uutena opiskelijana Hartvig Nissenin lukion ensimmäisellä luokalla. Kaudella seurataan hänen ystävyys- ja seurustelusuhteitaan. Evan ystäviä ovat Vilde, Sana, Chris ja Noora, mutta hän viettää myös paljon aikaa poikaystävänsä, Jonasin, parhaan ystävän Isakin kanssa. Tapahtumat sijoittuvat syyslukukaudelle 2015. 

#### Jaksot

### Toinen tuotantokausi
Toinen tuotantokausi seuraa Evan ystävän Noora Sætren elämää. Noora asuu kimppakämpässä Eskildin ja Linnin kanssa. Noora alkaa tapailla Vilden ihastusta Williamia, mikä aiheuttaa paljon draamaa koko kauden ajan. Tapahtumat sijoittuvat kevätlukukaudelle 2016.

#### Jaksot

### Kolmas tuotantokausi
Kolmas tuotantokausi seuraa Isak Valtersenia. Isak on muuttanut asumaan samaan Eskildin asuntoon, missä Noora myös asui. Kausi seuraa sitä, kuinka Isak alkaa kyseenalaistaa seksuaalisuuttaan ihastuessaan paria vuotta vanhempaan poikaan nimeltä Even.  Evellä on aluksi tyttöystävä, mutta myöhemmin kauden aikana hän alkaa seurustella Isakin kanssa. 

Tapahtumat sijoittuvat syyslukukaudelle 2016.

#### Jaksot

### Neljäs tuotantokausi
Neljännellä tuotantokaudella seurataan Sana Bakkoushia. Norjassa tuotantokauden ensimmäinen videopätkä julkaistiin 10. huhtikuuta 2017 ja ensimmäinen kokonainen jakso 14. huhtikuuta 2017. Jaksot julkaistaan Yle Areenassa päivän Norjassa julkaisun jälkeen eli lauantaisin sekä suomeksi että ruotsiksi tekstitettyinä. Tapahtumat sijoittuvat kevätlukukaudelle 2017.

#### Jaksot

## Palkinnot ja ehdokkuudet

## Lähteet

## Aiheesta muualla

* Sarjan kotisivut 
* Skam Yle Areenassa

## Kirjallisuutta
*Andem, Julie: *Skam : Kausi 1 : Eva : alkuperäinen käsikirjoitus.* WSOY, 2018. .
*Andem, Julie: *Skam : Kausi 2 : Noora : alkuperäinen käsikirjoitus.* WSOY, 2018. .
*Andem, Julie: *Skam : Kausi 3 : Isak : alkuperäinen käsikirjoitus.* WSOY, 2018. .
*Andem, Julie: *Skam : Kausi 4 : Sana : alkuperäinen käsikirjoitus.* WSOY, 2018. .